بعد الصداع اللي ناض على ال”الكوبي كولي” من سيتكوم مريكانية، فضيحة اخرى ضربات الكوميدي سعيد الناصري بطل سيتكوم “البوي”. السيناريست محمد نوماق، اللي سبق ليه تلاقى الملك، اتاهمو بالسرقة والنصب واكد انه هو اللي كتب سيناريو “البوي” بعد طلب من سعيد الناصري. وقال محمد نوماق في بوسط حطو فصفحتو على الفيسبوك:”...في 2016 ومع قرب حلول رمضان، اتصل بي وسألني هل تستطيع كتابة سيتكوم لتعرض في رمضان... عكفت على كتابة أربع حلقات وبعثتها له في بريده الالكتروني...أعجب بها جدا... مرَّ رمضان تلك السنة واعتذر مني بأن الهاكا تحاصره وترفض أعماله . تقبلت الأمر ولم أبد له امتعاضي”. واضاف نوماق ان الناصري، بعد ذلك بقليل اتصل بيه وطلب منو يترجم ويقاد سيناريو اخر، وماطلبش منو نوماق الفلوس حتى تزير، وفاش مشى تلاقاه فكازا، جا الناصري فالكاط كاط ديالو وبلا ماينزل منو، هبط الجاجة ولاح ليه 600 درهم. وقبل بداية رمضان هاد العام، شاف نوماق عبر إعلانات ان سيتكوم البوي بدات دوز فقناة شذى TV، وفاش تعصب وحاول يتاصل بالناصري، قال انه بلوكاه. وختم نوماق البوسط ديالو قائلا: “هذا سعيد الناصري اللي كيتخبا وراء ابتسامة مزيفة مدعيا أنه ابن الشعب والناطق بتباريحه، حتى الفن لم يسلم من الفساد في هذا الوطن”. 
من بعد فضيحة الكوبي كولي. فضيحة جديدة ضربات سعيد الناصري.. السيناريست محمد نوماق: كتبت ليه سيناريو “البوي” ونصب عليا فيه.. وفسيناريو اخر عطاني 600 درهم ونهار بغيت نواجهو بلوكاني